钦定古今图书集成/理学汇编/学行典/第092卷 > 朱子大全集 > 《答郑仲礼》
## 钦定古今图书集成/理学汇编/学行典/第092卷 > 朱子大全集 > 《答郑仲礼》

示喻为学之意甚善。读书固不可废，然亦须以“主敬
立志为先，方可就此田地上推寻义理，见诸行事。若
平居泛然，略无存养之功，又无实践之志，而但欲晓
解文义，说得分明，则虽尽通诸经，不错一字，亦何所
益？况又未必能通而不误乎？近觉朋友读书讲论，多
不得力，其病皆出于此，不可不深戒也！”季随、季忱为
学如何？近来有何讲论？因书幸致此意。